section_heading: Ratni put<ref>Ratni put na stranici Udruge 151. samoborske brigade pristupljeno 26. srpnja 2019.
paragraph_text: Početkom 1991. godine, nedugo nakon prvih višestranačkih izbora, na području Samobora i Svete Nedelje, tadašnji Sekretarijat za obranu Samobora odlučio je osnovati 50. bojnu Zbora narodne garde koja je mobilizirana za vrijeme kratkog rata u Sloveniji. Krajem svibnja 1991. Sekretarijat je preoblikovao bojnu u brigadu te na zapovjedno mjesto stavio pukovnika Adolfa Paara koji je odmah krenuo u odabir zapovijednog kadra. U srpnju u gradskoj vijećnici, pukovnik Paar je predstavio svoje zapovjedništvo, a do rujna je predstavljen i mobilizacijski plan.